kardosdrur/scandi-wiki huggingface dataset:
International organisation

En international organisation er en organisation, der arbejder i flere lande, typisk en verdensdel eller hele verden. I princippet er organisationen international hvis blot den dækker to lande, men oftest forventer man 4-5 eller flere lande eller i det mindste to lande med forskellige kulturer før man bruger betegnelsen.

Der kan skelnes mellem overstatslige organisationer, der har statssamfund som primære medlemmer og Ngo'er. De overstatslige organisationer kan yderligere opdeles efter samarbejdets karakter, i overstatsligt samarbejde og mellemstatsligt samarbejde. De fleste kendte internationale, ikke-statslige organisationer (NGO'erne) er opstået med henblik på at hjælpe og/eller påvirke med politik eller religion som baggrund og samlingspunkt, men i de senere år er især læge- og nødhjælpsarbejde drivkraft bag mange nye organisationer uden at politik og religion følger arbejdet. 

Organisationerne dækker efterhånden en broget masse af formål og metoder, hvor visse tages som en selvfølge i store dele af verden, mens andre mange steder betragtes som særdeles tvivlsomme, især efter medierne har set nærmere på forholdet mellem regnskaber, resultater, løfter og metoder.

Som eksempler på overstatslige organisationer kan nævnes:
 Bank for International Settlements, BIS
 CERN
 Europarådet
 EU, som dog på flere områder er et mellemstatsligt samarbejde
 Forenede Nationer
 Den Internationale Valutafond, IMF
 OECD
 Unicef
 Verdensbanken
 WHO

Som eksempler på NGOer kan nævnes:
 Amnesty International
 Læger uden grænser

  

Organisationer
Sydkoreas præsidenter

Sydkoreas præsidenter er statsoverhovedet (og regeringslederen) i Sydkorea. Præsidenten vælges hvert 5. år.

Præsidenten er ifølge forfatningen statsoverhoved, regeringsleder og de væbnede styrkers øverstbefalende. Forfatningen og tillæget Lov om Præsidentvalg fra 1987 beskriver valg ved direkte, hemmelig stemmeafgivning, hvilket ændrede de tidligere 16 års indirekte præsidentvalg gennemført af de tidligere regeringer. Præsidenten sidder i en periode på 5 år og nyvalg skal afholdes senest 30 dage før periodens udløb. Hvis en ledig præsidentpost skulle opstå, skal en ny vælges inden for 60 dage, under hvilken periode hans opgaver varetages af premierministeren eller anden højtstående minister i kabinettet efter en rækkefølge bestemt ved lov. Mens han besidder posten, kan præsidenten ikke tiltales for nogen kriminalitet udover oprør eller landsforræderi.

Sydkoreas regeringsledere fra 1919

Noter 

 
Præsidenter, Sydkoreas
Lister over præsidenter
Steve Stevens

Steve Stevens (født 5. maj 1959) er en amerikansk guitarist og sangskriver. Han er mest kendt for at have arbejdet sammen med musikere som Billy Idol.

I 1989 udsendte han et soloalbummet Atomic Playboys, med hittet af samme navn.

Guitarister fra USA
Sangskrivere fra USA
Don't Stop (Billy Idol EP)

Don't Stop er Billy Idols debutudgivelse og blev udgivet i oktober 1981, af pladeselskabet Chrysalis.

Numre 
 Mony Mony
 Baby Talk
 Untouchables
 Dancing With Myself

Medvirkende 
 Billy Idol — Vokal, guitar
 Steve Stevens — Guitar, bas, synthesizer, keyboard
 Phil Feit — Bas
 Steve Missal — Trommer
 Keith Forsey – Producer

Album fra 1981
Debut EP'er
Hardrock-album
Punkalbum
Jetsmark Idrætsforening

Jetsmark Idrætsforening (eller Jetsmark I.F., JIF) er en dansk fodboldklub fra Pandrup, der spillede i 2. division, men gik konkurs i 2022.Fra sæsonen 2008/2009 hed klubbens førstehold Blokhus FC inden man den 26. februar 2013 ændredede det til Jammerbugt FC.

Klubben blev grundlagt i 1973 som en fusion af to eksisterende klubber i Pandrup, Kaas Idrætsforening og Pandrup Boldklub. I 2002 sikrede klubben sig oprykning til 2. division for første gang. I 2006 opnåede klubben en 5. plads i rækken.

Siden 2001 har holdets træner været Henning Pedersen.

Deres klublogo er et slags hus i grøn, med en bold i midten, og i bunden med nogle grønne og hvide striber – sikkert også derfor at spillertrøjen er grøn og hvid. Skriften i logoet er med "Arial" størrelse 16, og med grøn skrift.

I dette års udgave af DBU's landspokalturnerning, slog Jetsmark IF SAS Liga-holdet Viborg FF ud, efter forlænget spilletid og straffespark (Jetsmark IF vandt med 6-5) og i 8-dels-finalen vandt Viasat Divisionsholdet Skive IK over Jetsmark IF.

Grundet økonomiske problemer besluttede klubben i 2008 at skabe overbygningsklubben Blokhus FC, for på denne måde at inddrage et større lokalområde i fodboldsamarbejdet. Elitestrukturens navn blev den 26. februar 2013 ændret til Jammerbugt FC.

Fankultur 
Jetsmark IF har op til flere aktive fangrupper. Blandt disse er Jetsmark Fanatics, Jetsmark Casuals Copenhagen og Jetsmark Ultras. Disse grupper stammer alle fra København, og Jetsmark Fanatics og Jetsmark Ultras er tidligere kendt som Young Boys og stammer begge oprindeligt fra Jetsmark Casuals Copenhagen. Disse grupper er ikke kendt for at være voldelige, men de har for vane at benytte romerlys på de stadions, de besøger.

Eksterne henvisninger 
 Jetsmark IFs officielle hjemmeside

Fodboldklubber under DBU Jylland
Pandrup
Jammerbugt FC
Himalayasanger

Himalayasanger () er en lille spurvefugl på 9-10 cm. Arten er er også blevet kaldt Humes sanger.

Yngleområdet er de centralasiatiske bjergskove. Himalayasanger er en sjælden gæst i Danmark om efteråret. Den er en nær slægtning til hvidbrynet løvsanger (Phylloscopus inornatus), og ofte angivet som en underart af denne.

Se også 
 Sangere

Kilder og eksterne henvisninger 
 “DK listen” hos www.netfugl.dk  Himalayasanger i Danmark
 www.iucnredlist.org: Phylloscopus humei Internationale rødliste over truede dyrearter. Version 2012.2
 Gill, F & D Donsker (Eds). 2013. IOC World Bird Names (v 3.3) www.worldbirdnames.org  Fuglenes inddeling i ordner og familier
  Taxonomicon – Phylloscopus humei
  Birding.dk: Hvidbrynet løvsanger Phylloscopus inornatus humei
  :wikispecies:Phylloscopus humei

Fugle fra Centralasien
Fugle fra Himalaya
Løvsangere
Jimmy Stahr

Jimmy Stahr (født 6. maj 1935, død 2. juni 2017) var en dansk radiovært og folketingsmedlem. Efter sin pensionering fungerede han stadig som foredragsholder.

I 1962 blev han ansat som freelancemedarbejder i Danmarks Radio. I 1967 blev han fastansat, og i 1968–77 var han daglig leder af DR's småbørnsudsendelser i radio og på tv. Som radiovært er han bl.a. kendt for spørgebrevkassen for børn Spørg Olivia samt ønskeprogrammet Giro 413.
DR udgav i 2002 Stahrs bog I anledning af - historien om Giro 413, hvor han gennemgik det populære radioprograms 55-årige historie, — værter, lyttere og karakteriserende melodier.

Jimmy Stahr var medlem af Folketinget for Socialdemokratiet i 1977–94. I 1992 meddelte han, at han ikke ville genopstille til næste valg, efter han var blevet taget for butikstyveri.

Referencer

Eksterne henvisninger 
 

Tidligere folketingsmedlemmer fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Ansatte i DR
Tyveridømte fra Danmark
Personer i Kraks Blå Bog (afdøde)
Uday Hussein

Uday Saddam Hussein al-Tikriti (født 18. juni 1964 i Baghdad, død 22. juli 2003 i Mosul), (عُدي صدّام حُسين) var den ældste søn af Saddam Hussein og hans første kone, Sajida Talfah.

Selvom han var Saddam Husseins ældste søn og derfor oplagt som sin fars efterfølger ønskede Saddam ikke dette på grund af Udays vilde forbrug af penge og fordi Uday var skrupelløs. I oktober 1988, ved en fest til ære for den ægyptiske præsident Hosni Mubaraks kone, myrdede Uday sin fars personlige opvarter Kemal Hana Gegeo. Foran en gruppe skræmte gæster dræbte han med koldt blod Gegeo med en kølle. Gegeo havde for nylig introduceret Saddam til en smuk yngre kvinde, Samira Shahbandar, der senere blev Saddams anden kone. Uday anså sin fars forhold til Shahbandar for at være en fornærmelse af sin egen mor.

Referencer

Eksterne henvisninger 

Hussein-familien
Øster Aslund

Øster Aslund er en gammel gård, som i middelalderen var ejet af Kronen. Gården ligger i Øster Hassing Sogn, Kær Herred, Ålborg Amt, Hals Kommune. Hovedbygningen er opført i tiden fra 1898-1906.

Omkring år 1900 var der i en 10-årig periode teglværk på Øster Aslund; lergrav og fabrik lå ca. en km nord for gården.

Øster Aslund Gods er på 595,1 hektar med Øster Nejsig, Øster Langtved og Kærvang (de 3 gårde blev købt til i 2007).

Ejere af Øster Aslund 
 (1500-1552) Kronen
 (1552-1610) Helligårdshuset I Aalborg
 (1610-1664) Bertel Kjærulf
 (1664-1674) Ida Hansdatter Lindenov gift Beck
 (1674-1719) Kirstine Steensdatter Beck gift Rodsteen
 (1719-1730) Else Elisabeth Frederiksdatter Rodsteen
 (1730-1733) Kirstine Birgitte Jørgensdatter Bille gift Holck
 (1733-1776) Schack Vittinghof greve Holck
 (1776-1785) Burhard Georg Vittinghof greve Holck
 (1785-1788) Mariane Dorothea Trappaud gift (1) Holck (2) von der Lühe
 (1788-1795) Carl Christian von der Lühe
 (1795-1800) Mariane Dorothea Trappaud gift (1) Holck (2) von der Lühe
 (1800-1845) Jens Larsen
 (1845-1872) Lars Jensen (søn)
 (1872-1892) Maren Larsdatter gift Jensen
 (1892) Johanne Kristine Laura Larsen gift Roesdahl (datter)
 (1892-1922) Søren Sørensen Roesdahl (svigersøn)
 (1922-1930) Johanne Kristine Laura Larsen gift Roesdahl
 (1930-1964) Edle Roesdahl (datter)
 (1964-1980) Per Houman-Hansen
 (1980-1990) Jens Rokkjær
 (1990-2000) Jens Rokkjær / Hans Peter Rokkjær (søn)
 (2000-) Hans Peter Rokkjær

Kilder 
 J.P. Trap: Danmark 5.udgave, Kraks Landbrug
 

Herregårde i Aalborg Amt
Herregårde i Aalborg Kommune
Else Møller

Else Lawaetz Møller (født 10. maj 1941 på Helnæs) er en dansk politiker, der var borgmester i Kerteminde Kommune 2002-2006, valgt for Konservative.

Else Møller blev uddannet husholdningslærer i 1964 og var 1967-1997 inspektørfrue på Hverringe Gods.

Hendes politiske karriere begyndte, da hun i 1978 blev valgt til Kerteminde Byråd. Hun har været medlem siden. Fra 1990 til 1994 var hun desuden medlem af Fyns Amtsråd. Hun var borgmester i Kerteminde Kommune fra 2001 til 2006. Siden 2006 har hun været formand for Foreningen for Kunst & Kultur på Kertemindeegnen.

Else Møller stiftede i 2011 på frivilligheddagen foreningen Turismens Venner i samråd med 70 andre Kertemindere. Forenningen har siden hen engageret sig i al slag arbejde. Foreningen bidrager blandt med med et "værtsskabs korps" som byder gæster velkommen. Foreningen drager ligeledes i samarbejde med VisitKerteminde ud i landet for at markedsføre Kerteminde overfor potentielle tilflyttere og turister.

Else Møller er ud over sine aktiviteter i Kirsebærfestivalen, Foreningen for Kunst & Kultur på Kertemindeegnen, Turismens Venner også aktiv i Demensforeningen, "Ensomme Gamle Mænd", Ældresagen og mange mange andre foreninger.

Else Møller holder flere foredrag og bruger fritiden på at eksperimentere i køkkenet og med snapsebrygning. I 2013 lancerede Else Møller i samarbejde med Turismens Venner en særlig jubilæums snaps "Fru Møllers Torn" med havtorn. Else Møller har derudover medvirket til at skrive ideen om en ny kogebog "Smag på Kerteminde" som udkommer juni 2013. Heri medvirker Else Møller med flere produkter og opskrifter; blandt andet Kirsebærremoulade og snaps.

Else Møller stoppede som Formand i Foreningen for Kunst & Kultur på Kertemindeegnen i 2013.

Privat bor hun i Kerteminde.

Referencer

Eksterne henvisninger
 www.kirsebaerfestival.dk 
turismens-venner 

Borgmestre fra Det Konservative Folkeparti
Borgmestre i Kerteminde
Tidligere borgmestre fra Danmark
Carl Frederik Blixen Finecke

Carl Frederik Axel Bror baron von Blixen Finecke (15. august 1822 på Dallund – 6. januar 1873 i Baden-Baden, Tyskland) var en dansk politiker og godsejer. Han var søn af Conrad Frederik Christian Blixen-Finecke (1791-1829) og Charlotta Lovisa Gyllenkrok (1796-1829).

Hans slægt var oprindeligt fra Pommern, men allerede hans oldefader oprettede Stamhuset Dallund. Medlem af Folketinget i 1851-52, 1858-61 og 1862-64. Minister for Slesvig og Udenrigsminister i 1859-60 i Ministeriet Rotwitt. Efter C.E. Rotwitts død den 8. februar 1860 fungerede han som konseilspræsident, indtil en ny regering var dannet. Det blev Ministeriet Hall II, der tiltrådte den 24. februar. Blixen-Finecke var også medlem af Rigsrådet i 1862-64.

Familie 
Han var gift to gange. Fra 1842 med Gustafva Charlotta Adelaide Sofia Ankarcrona (1821-1890) med hvem han fik sønnen Frederik Theodor Hans Anna Wolfgang Christian (1847-1919) og datteren Charlotta Antoinette Louise Ulrikka (1845-1928). Fra 1854 med Augusta Sophie Frederikke Maria Caroline Julie (1823-1889), datter af landgreve Wilhelm 10. af Hessen-Kassel zu Rumpenheim, som han fik to sønner med, Vilhelm Carl Anna Otto Gunnar Axel (1863-1942) og Vilhelm Carl Ferdinand Christian Frederik Rudolph Gustaf (1857-1909).

Hans søn Frederik Theodor Hans var far til Bror Frederik Blixen-Finecke, der blev gift med Karen Blixen.

Eksterne kilder/henvisninger 
 

 Salmonsen
 Dansk Biografisk Leksikon
 Slægtsdatabase Europæiske Konger & Fyrster
 Aage Friis: Blixen Finecke og Bismarck; en brevveksling. Graebes Bogtrykkeri, København 1916

Baroner fra Danmark
Folketingsmedlemmer i 1850'erne
Folketingsmedlemmer i 1860'erne
Frimurere fra Danmark
Godsejere fra Danmark
Medlemmer af Rigsrådet (1855-1866)
Ministre for Slesvig fra Danmark
Personer i Dansk Biografisk Leksikon
Personer i Treårskrigen fra Danmark
Carl Frederik
Storkors af Dannebrog
Udenrigsministre fra Danmark
Godsejere fra Tyskland
Kubisme

Kubisme er en kunstnerisk stilperiode udviklet mellem 1908 og 1914 i et samarbejde mellem Pablo Picasso og Georges Braque. Ideen bag kubisme var at man kun kunne beskrive objektet hvis man viste det fra flere sider på én gang, stik imod perspektivlæren. Man ophæver det tredimensionelle rum og interesserer sig mere for beskrivelsen af motivet frem for det naturalistiske udtryk.

""Kubisme"" er en avant-garde, kunstnerisk stilperiode fra det tidligere 20. århundrede, der revolutionerede europæisk maler- og skulpturkunst, og inspirerede til en lignende bevægelse i musikken. Kubisme har været betragtet som den mest indflydelsesrige kunstbevægelse i det 20. århundrede.  Kubisme bliver oftest brugt i forbindelse med en bred vifte af kunst produceret i Paris (Montmartre, Montparnasse og Puteaux) i 1910erne og op gennem 1920erne.

Bevægelsen blev ledt af Georges Braque og Pablo Picasso, senere i følgeskab af Andre Lhote, Jean Metzinger, Albert Gleizes, Robert Delaunay, Henri Le Fauconnier, Fernand Léger og Juan Gris. En primær indflydelse der ledte til Kubismen var hvordan den tre-dimensionelle form blev repræsenteret i sene værker af Paul Cézanne. Et retrospektiv af Cézannes værker havde været vist på efterårsudstillingen i Paris, Salon d'Automne i 1904, hans samtidsværker blev vist ved 1905 og 1906 Salon d'Automne udstillingerne, efterfulgt af to erindrings-retrospektiver efter hans død i 1907. 

I kunstværker fra Kubismen, bliver objektet analyseret, brudt op og samlet igen i en abstrakt form - i stedet for at afbilde objekterne fra et enkelt synspunkt, afbilder kunstneren emnet fra flere sider samtidig, for at vise emnet i en større kontekst. 

Kubismens indvirkning var meget langtstrækkende og ramte bredt. Kubismens idéer spredte sig globalt og udviklede sig i større eller mindre grad. Som essens, var Kubismen årsag til en udviklingsproces der stod til grund for diversitet; det var forgængeren til en række forskellige kunstbevægelser. 

I Frankrig, udviklede der sig udløbere fra Kubismen, heriblandt Orphism, Abstract art og senere Purism.. I andre lande blev det til Futurism, Suprematism, Dada, Constructivism, De Stijl og Art Deco der udvikledes som svar på Kubismen. Tidlige Futuristiske malerier havde sammensmeltningen af fortid og fremtid, repræsentationen af forskellige synsvinkler i samme billede (også kaldet Simultanitet) tilfælles med Kubismen.  Samtidig blev Konstruktivismen inspireret af Picassos teknik og måde at skabe skulpturer fra flere separate elementer. Af andre fællestræk ved disse kunstbevægelser, kan nævnes facetteringen og simplificeringen af geometriske former og associationerne til mekanisering og det moderne liv.

Se også 
 Stilperiode

Noter 

Kultur
Stilperioder
Moderne kunst
Cyklistforbundet

Cyklistforbundet er en trafikpolitisk interesseorganisation oprettet i 1905 som Dansk Cyklist Forbund. Foreningens landsformand er Jens Peter Hansen. Direktør er Kenneth Øhrberg Krag.

Cyklistforbundet er en medlemsbaseret interesseorganisation, der repræsenterer Danmarks 4,5 millioner cyklister. Foreningen driver blandt andet politisk lobbyisme. Årligt deltager mere end 300.000 børn og voksne i Cyklistforbundets landsdækkende kampagner.

Initiativtageren til foreningen - der dengang blev stiftet som Dansk Cyclist Forbund - var den københavnske skolelærer Gabriel Jensen, mens Kaptajn Fritz Hansen var forbundets første formand. Allerede dengang havde foreningen fokus på trafiksikkerhed og anlæggelse af cykelstier. Således var en af foreningens første sejre anlæggelse af cykelsti langs søerne i København i 1911. 

Forbundet oplevede en kraftig opblomstring i medlemstal midt i 1970'erne som følge af den stigende miljøbevidsthed. På det tidspunkt deltog titusindvis i foreningens årlige demonstrationer i blandt andet København, Århus og Odense.

Foreningens mærkesager har været større trafiksikkerhed, herunder anlæggelse af flere cykelstier og hastighedsdæmpning. Foreningen har også arbejdet for cykelmedtagning i offentlig transportmidler - især S-tog og tog på tværs af landet samt anlæggelse af rekreative cykelruter.

I dag er kampagnerne "Vi Cykler til Arbejde", "Vi Kan Cykle" samt "Alle Børn Cykler" foreningens mest største aktiviteter. Lokalt er foreningen forankret i ca. 20 lokalforeninger, der arbejder med lokale trafiksager og arrangerer lokale cykelture.

Eksterne henvisninger 
 Cyklistforbundet – officiel website

Organisationer fra Danmark
Trafikmyndigheder og -organisationer
Transportpolitik i Danmark
Cyklistorganisationer
Den grønne zone

Den grønne zone, (en: the Green Zone), er et område på ca 10 km² i det centrale Bagdad, i Irak.
Zonen var hjemsted for koalitionsstyrkernes styre af landet, efter invasionen af Irak i 2003, og er fortsat hjemsted for de fleste udlændinge i byen, heriblandt repræsentanter for amerikansk militær, journalister og virksomheder.
Zonens officielle navn er den internationale zone (en: the International Zone), men det mest brugte navn er stadig den grønne zone. I kontrast hertil taler man om den Røde Zone, som det område af Bagdad der ligger uden for de bombesikre indhegninger. Begge betegnelser er oprindeligt det amerikanske militærs navne for områderne.

Zonens historie 

Den grønne zone er stort set det gamle regeringskvarter. Under Saddam Husseins styre husede området regeringspersoners private villaer for medlemmer af Baath partiet, adskillige ministerier, samt Saddam familiens paladser, hvoraf det største er det Republikanske Palads, landets magtcentrum.
Regeringskvarteret blev indtaget af amerikanerne 7-9 april 2003, under nogle af de hårdeste kampe i Bagdad.

De fleste indbyggere i området, inklusive Saddam Hussein var flygtet før byen faldt. Det efterlod et betragteligt antal forladte og beboelige bygninger, også selvom de fleste ministerielle bygninger var blevet ødelagt af luftbombardementerne i starten af krigen.
Da koalitionens civile administration rykkede ind i Bagdad, kort efter byen var faldet, besluttede de derfor at området var iddeelt som hovedkvarter for deres midlertidige styre af landet. Jay Garner, administrationens leder, overtog det Republikanske Palads. Andre bygninger blev overtaget af andre regeringsfolk og private sikkerhedsfirmaer.
Der endte med at befinde sig ca 5000 embedsmænd og repræsentanter for virksomheder i området.
Det er senere blevet kritiseret at man anbragte koalitionens hovedkvarter i området, der var synonymt med Baath partiets tidligere magt.

Også mange irakiske flygtninge og fattige flyttede ind i de forladte bygninger, og der bor stadig ca 5000 af dem i den grønne zone, sammen med beboere der ikke flygtede under invasionen.

Zonen i dag 

I zonen er der i dag en mindre amerikansk garnisons styrke, der bevogter kontrolposter ved indfaldsvejene, og patruljerer zonens grænser.
Den grønne zone ligger langs floden Tigris, i en bugtning af floden, og er som sådan godt beskyttet mod angreb fra syd og øst. På de andre sider er den omgivet af høje bombesikre mure, lavet af betonelementer, samt pigtråd, så de eneste adgangsveje er gennem en håndfuld bevogtede kontrolposter. Det giver ikke de irakiske oprørere andre muligheder for at ramme området end mortér- og raketangreb, men disse forårsager sjældent alvorlig skade. I oktober 2004 blev området dog ramt af to selvmordsbomber, der ødelagde bazaaren og Green Zone Cafe.

Efter valget i 2005 er mange af bygningerne i den grønne zone blevet overgivet til den nye irakiske regering. Den britiske og amerikanske ambassade, samt flere vestlige private sikkerhedsselskaber, og mange af de vestlige journalister i Irak, holder dog stadig til i den grønne zone.

Bagdad
Irakkrigen
Boligministre fra Danmark

Der har været danske boligministre i perioden 1947 til 2001 og igen fra 2011.

I 1999–2001 var titlen by- og boligminister, idet ministeriets navn ændres til By- og Boligministeriet. 
I 2011–2015 var titlen Minister for by, bolig og landdistrikter. Fra 2015 hedder det Udlændinge-, integrations- og boligminister. Fra november 2016 blev det til 'Transport- og Bygnings og Boligminister'

Noter
Anytime

Anytime er en landsdækkende forretningskæde af guldsmede og urmagere. Kæden har ca. 30 butikker.

Kæden er kun en samarbejdskæde, i den forstand at alle butikkerne er ejet af forskellige personer og selskaber, som indgår i et fælles samarbejde omkring navn og markedsføring.

Det betyder derfor også at butikkerne ikke nødvendigvis forhandler samme varemærker og produkter.

Eksterne henvisninger 
 Officiel hjemmeside

Forretningskæder i Danmark
Dansk Oplagskontrol

Dansk Oplagskontrol er en selvejende, nonprofit erhvervsdrivende fond, hvis formål er at kontrollere oplaget af samtlige trykte medier, der udgives i Danmark. Fonden er grundlagt i 1930.

Dansk Oplagskontrol er baseret på et tre-parts-samarbejde mellem annoncører, reklamebureauer og medier, og følger de i International Federation of Audit Bureaux (som Dansk Oplagskontrol i øvrigt er medstifter af) vedtagne standarder og definitioner for opgørelsen af oplag, udgivelser og distribution af trykte medier.

Siden 1967 har Dansk Oplagskontrol også drevet Dansk Udstillingskontrol, som varetager kontrol med antal af besøgende og andre relevante oplysninger om udstillinger og messer, der finder sted i Danmark. Fra 1994 har Dansk Oplagskontrol desuden udarbejdet en årlig undersøgelse af danskernes forbrug af reklamer. 

Fonden ledes af en bestyrelse, hvis medlemmer repræsenterer Dansk Annoncørforening, Danske Specialmedier, Dansk Magasinpresses Udgiverforening, Dansk Markedsføringsforbund, Danske Dagblades Forening, Danske Reklame- og Relationsbureauers Brancheforening og Ugeaviserne – foreningen af danske ugeaviser og lokalaviser. Adm. direktør for Dansk Oplagskontrol er Allan Lillelund.

Dansk Oplagskontrol lukkede i slutningen af august 2015. Beslutningen om lukningen blev truffet i 2014, efter flere mediehuse havde udtrykt ønske om at opsige ordningen.

Eksterne henvisninger 
 Dansk Oplagskontrol

Noter 

Tidsskrifter
Etableret i 1930
Ophørt i 2015
Haarby Kirke

Haarby Kirke stammer som de fleste danske landsbykirker fra den store kirkebygningstid 1150–1250, men det nøjagtige årstal kendes ikke. Man antager, at der har været kirke på stedet tidligere, idet man har fundet rester af træværk under fundamentet ved koret. På grund af mangel og tilbygninger er det kun skibet og koret, der er tilbage af den oprindelige kirke. Store restaureringsarbejder i nyere tid har fundet sted i 1856, 1938 og senest i 1975-76. Haarby kirke er bl.a. kendt for at være Fyns største landsbykirke.

Siden 1982 har Pastor Svend A. Jacobsen (f. 1947) (Hårby Sogn) bl.a. givet gudstjenester i denne kirke.

Under Hårby kirke er Rigsmarsk Anders Bille stedt til hvile.

Eksterne kilder og henvisninger 

 Hårby Kirke  hos nordenskirker.dk
 Hårby Kirke hos KortTilKirken.dk
 Kirkens beskrivelse hos Trap, Kongeriget Danmark, 3. udg.,3. bind (hos runeberg.org)

Kirker i Assens Kommune
Kirker i Fyens Stift
Kirker i Odense Amt